ગાંલુલીએ કહ્યું કે, ‘અગાઉ જ્યારે ઈગ્લેન્ડની ટીમ ભારત આવી હતી ત્યારે એન્ડ્ર્યૂ ફ્લિન્ટોફે શર્ટ ઉતાર્યું હતું. લોર્ડ્સમાં ફાઈનલ જીત્યા બાદ મેં પણ કંઈક આવું જ કર્યું. જોકે, આ ઘટના માટે મને ઘણો પછતાવો થયો અને આજે પણ કરી રહ્યો છું. રિયલ લાઈફમાં હું આ પ્રકારનો માણસ નથી. ખુશી વ્યક્ત કરવાના ઘણા અન્ય રસ્તા છે, પણ ક્રિકેટનું ઝનૂન મારા પર એ હદે હાવી હતું કે, મને ફ્લિન્ટોફને તેના જ અંદાજમાં જવાબ આપવાનું બરાબર લાગ્યું.’